Annette Thommessen

Annette Hilda Eliane Arosa Thommessen (1932–1994) var en norsk menneskerettigetsaktivist som engasjerte seg for flyktninger. Hun ble født i Paris, var utdannet filolog, og flyttet til Norge i 1954. 

Hun var sammen med Eigil Nansen,Ingrid A. Thommessen mfl: Eigil Nansen (nekrolog). Aftenposten', 15. mars 2017, s. 32. en av initiativtakerne til «En båt for Vietnam», og som en følge av det ble hun formann i Vietnamflyktningenes Venner. I 1982 ble hun informasjonskonsulent for flyktninger i Statens Attføringsinstitutt. Den stillingen hadde hun frem til 1985. Hun stiftet Norsk organisasjon for asylsøkere i 1984, en organisasjon hun ledet som generalsekretær helt frem til sin død. 

Annette A. Thommessen var mor til finansmannen Christian Thommessen og venstremannen Olaf Henning Thommessen.

I 1992 fikk hun Fritt Ords Pris «for modig bruk av det frie ord til forsvar for innvandreres interesser og for sterkt engasjement for å skape gjensidig forståelse og respekt i det norske samfunn».

I 2007 ble en ny plass ved Schweigaards gate på Grønland i Oslo oppkalt etter Annette Thommessen. Annette Thommessens plass ble åpnet i juli 2010. Hvert år deles også Annette Thommessens minnepris ut, en pris som skal hedre hennes minne og bidra til at hennes engasjement og arbeid for asylsøkere i Norge blir ført videre.

 Priser og utmerkelser 
 1992 Stiftelsen Fritt Ord: Fritt Ords Pris
 1993 Human-Etisk Forbund: Humanistprisen

 Referanser 

 Eksterne lenker 
 Annette A Thommessen i Norsk biografisk leksikon 

Kategori:Norske menneskerettighetsaktivister
Kategori:Norske foreningspersoner
Kategori:Nordmenn født i Frankrike
Kategori:Nordmenn av fransk opphav
Kategori:personer fra Paris
Kategori:Thommessen (slekt)